
Las 


Unum ovile et unus pastor. 
Unu ŝafejo kaj. unu paŝtisto. 
(Joh. X., 16.) 


ESPERO KATOLIKA 


INTERNACIA MONATA GAZETO, OFICIALA ORGANO de I. K. U. E. 


Pastro Lamberto Poell. 


„Honori kaj honorigi vivantojn.“ 

The devils work: estas satana tasko, diras Patro Faber. 

Ne, neege! Tion li ne dirus je ĉi tiu okazo, kaj la eldiro mem 
nek estas ĉi tie aplikebla. 

Estas Kristana tasko, estas karitata devo, kaj e devo pli ol 
karitata. Estas devo de sociala justeco. Kaj de saĝeco. Kaj de 
morala edukadvaloro. 

Povas esti iom danĝere por la honorata persono mem! Kè li ne 
per tio falu en malhumilecon. . -3 

Sed estas lia afero, kiun li aranĝu kun Dio kaj kun sia propra 
konscienco. 

Por ni, estas nia devo: honori vivantojn. Kiam ili vere meritas 
honoron. ` | 


Meritas honoron nia pastro Poell. Li meritas, esti honorata 
ankaŭ de la Esperantistaj katolikoj. ) 

Li estas Nederlanda sacerdoto kaj nun eĉ parohestro. 

' Li estos la prezidanto de „Nia Sesa“. 

Kaj pro ĉiuj tiuj kaŭzoj li meritas, esti honorata. 

Kiel pastro kaj dum lia dudekkvinjara sacerdotado ĉiuj, kiuj 
lin konis, devis honori lin pro lia sacerdotinda vivmaniero. Eĉ liaj: 
kontraŭuloj devis ĉiam honori lin. 

Pri tio ni ĉi tie pli ne volas paroli. 

Paroli pri li ni volas laŭ tiom, kiom li estis nia dum tiuj 
dudekkvin jaroj. 

Praktikemulo idealista, kia li ĉiam estis, li tuj ekkonis kaj la 
praktikan kaj la idealan valoron de nia movado, tuj, kiam oni ĝin 
al li proponis. Tiam li tuj akceptis, eniri niajn vicojn, kaj li restis. 

Li restis, ĉar estas lia karaktero, resti kaj daŭrigi kaj per- 
sisti kaj senlace kontinui, kion li komencis. Li restis, ĉu kiel simpla 
ano, ĉu kiel prezidanto, ĉu kiel moderatoro de nia „Nederlanda 
Katoliko“ .. sed li restis. Li ŝanĝis je funkcio, li ne ŝanĝis je 
opinio nek je volo. 

Hodiaŭ li denove pli intense laboras pro nia movado. Li 
ankoraŭ estas moderatoro, kaj plie li estos prezidanto de „Nia Sesa“. 

Kaj pro tió ni ĝojas. 

Sed kiam ni ĝojas pro lia agemeco, pro liaj sperteco kaj 
lerteco, pro lia forta volo en la servo al nia movado, ni antaŭ ĉio 
kaj pli ol ĉio ĝojas pro lia pia, forteca sacerdotvivo, pro lia de 
ĉiuj honorata karaktero kaj virto en la servo al nia movado. 

Virto estas plej efika forto. Kaj la benon de Dio oni des pli 
povas atendi, ju pli da virto preĝados pro tiu beno. 

Ĉar tia sacerdoto kondukas nian en Nederlando movadon, 
tial ĝi prosperos. 

Hodiaŭ ni volas ln danki. Aŭ pli bone — en lia senco pli 
bone — ni volas danki Dion. Kaj ni volas Dion preĝi, ke „pastro 
Poell“ longtempe ankoraŭ, tiel, kiel li estis, estos nia patro Pul! 

Sub la beno de Dia Ĝojo! 


Gemonde Wouter Lutkie, 
(Nederlando). sacerdoto. 


„Pardonu mian konfeson — skribis Dro Smulders en „Nederlanda 
Katoliko“, okaze de tiu 25a datreveno de sacerdotigo de nia kara prezidonto de 
la „Sesa“ — ke mi neniam pensas al Pro Poell, sen ankaŭ pensi al Esperanto. 
Ankaŭ, se li ne estus Esperantisto, tiu kombino de pensoj en mia kapo tute 
senvole formiĝus. 


Kiam mi konstatas kiel unu el liaj karaktertrajtoj la egalanimecon, 
kiu 'ekstere ' vidiĝas per lia sintenado ĉiam trankvila, kvankam agema, bon- 
humora, kvankam serioza, kompleza, kvankam digna, sindonema, kvankam 
imponanta; ne deflankiĝanta de la vojo de la nepra devo kaj de la decidita 
celo, spite ĉiuj malhelpaĵoj kaj malfaciloj, kiujn li renkontas — tiam li ŝajnas 
al mi la enkorpiĝinta devizo de Esperanto, kiu, spite ĉio, ĉiam kutimas diri: 
„ni trankvile iru nian vojon“. 

Sed li estas Esperantisto, dank' al Dio! Kaj al lia influa personeco ni 
certe dankas la respekton, kiun la katolika Esperanta movado trovis en 
katolikaj rondoj Nederlandaj. Mi nur memoru niajn kunvenojn, kiujn li pre- 
zidis kun tia malofta oratora talento. 

Mi spertis tiun ĉi lastan antaŭ kelka tempo dum „kunveno por ge- 
patroj“, kie mi parolis kiel kuracisto, Fno Onland kiel instruistino kaj Pro Poell 
kiel sacerdoto, por konvinki la gepatrojn, kiom malutilas alkoholaĵoj al 
iliaj infanoj. 

Post kiam mi dudek minutojn paroladis kaj Fno Onland duonhoron, la 
ĉeestantoj okulvideble estis laĉiĝintaj... kaj ankoraŭ unu paroladisto devus 
supreniri la podion. Jen, li staras antaŭ la aŭdantaro, kvazaŭ ser ĉante ion en 
siaj manuskriptoj; kelkaj minutoj pasis, li ankoraŭ serĉadis.. la publiko 
„fariĝis scivolema; ĉies okuloj estis fiksitaj sur li; regis nepra silento ... oni 
atendis streĉorele la unuan vorton ... kaj kvazaŭ timeme, kvazaŭ distrite li, 
fine mallaŭte diris: ... „Trio plaĉas al Dio“ — kaj ridego kaj aplaŭdego 
subite plenigis la vastan kunvenejon; la aŭdantaro tute refreŝiĝis kaj ĝis la 
fino, kun senlaca atento aŭskultadis la belan paroladon. 

Sed estas sacerdota festo, kiun mi intencis memori per tiu ĉi artikolo. 

Estis. dum tiu sama, porgepatra kunveno, ke li, daŭrigante, ĉiam pli 
serioziĝis. „Jes,“ li diris, „vi aŭdis per scienca parolado de kuracisto, kiom 
la alkoholaĵoj malutilas al la korpoj de viaj infanoj, kaj per gracia parol. 
ado de instruistino, kiom ili difektas la intelektojn de viaj malgranduloj. 
Sed jen staras mi, sacerdoto de la Sankta Katolika Eklezio; mi staras: tie ĉi: 
la sendito de Dio, kaj kiel tia mi instruos vin, kiom. la alkoholaĵoj. mal- 
utilas al la plej noblo, kiun viaj infanoj ricevis de Dio: al iliaj nemorteblaj 
animoj. 

Vere, gravan impreson faris tiuj vortoj al la tuta kunvenintaro; mi 
mem respektplene rigardis al tiu, tie rekte staranta, inda figuro de nia nuna 
kongresprezidonto, kaj kiel la aliaj mi estis tute konvinkita: Jes! jen sendito 
de Dio! 

Konscia pri sia alta sacerdota indeco, li ĉiam laŭ tio agis kaj laboris 
por la gloro de Dio kaj por la savo de la animoj — nun jam 25 jarojn. 

Vin, inda. sacerdoto, ekzemplo. por 'viaj konfratoj, beno: pox, tiuj, kiuj 
havas rilaton al vi, vin Dio benu kaj rekompenca kaj Li konservu vin ankoraŭ 
longajn jarojn por ni. 

Gaudeamus igitur in Domino! 


La dankletero de AKLE al Kardinalo PHI. 


Pro akcepto de la Honora Komitataneco ĉe Nia Sesa, 


La grandan favoron, kun kiu Lia kardinala moŝto, la ĉefepiskopo de 
Wien, Dro F, G. Piffl konsentis, esti nomata Honora Komitatano de Nia 
Sesa en Haag, la 15an kaj 16an de Aŭgusto, dankis AKLE, kies humilan 
tiucelan peton Lia Eminenco plenumis senhezite, per dankletero Germanlingva. 
Jen ĝia traduko Esperantlingve: 


Via Eminenco! 
Plej respektinda Sinjoro Kardinalo! 
La plej respekte sin subskribanta prezidantaro de Aŭstruja Katolika 


Ligo Esperantista petas, Via Eminenco bonvolu akcepti la esprimon de la plej 
intensa danko por la favora akcepto. de invito, aliĝi al la Honara Komitato 

de la VIa tutmonda kongreso de katolikaj Esperantistoj en Haag, kaj por la 
de Via Eminenco per tiu denova pruvo de eparĥiestra bonvolo deklarita alte- 
taksado de la katolika Esperanto-movado, kiu nenion alian celas, ol, kun helpo 
de la internacia lingvo Esperanto, ja tro. malmulte ŝatata de la katolikoj, 
kontraste al me-katolikoj, kunlaboradi en la vicoj de la grandaj ekleziaj 
organizoj, unuiĝinte kun ilia Episkopo kaj kun la Sankta Patro, pri rekonstruo 
de nova mondo en pure katolika spirito, en la spirito de paco, de repaciĝo 
kaj de amo. 
Pro F. Mestan, 
prezidanto. 
L. Siedl, J. Schröder, 
2a vicprezidanto. la vicprezidanto. 


Memoraj-bildo de la eklezia protektanto de 
„Espero Katolika“. 


Ni presigis, por kontentigi dezirojn esprimitajn.al ni de multaj samide- 
anoj, la belan portreton de la protektanto de „Espero Katolika“, Lia karda moŝto, 
la ĉefepiskopo de Wien, Dro F. G. Piffl, kune kun la aprobita de li teksto 
„Esperanto certe estas taŭga, helpi la defendon de la katolika kredo“, kaj lia 
faksimila subskribo, aparte sur folietoj el papero por artaj presaĵoj. Ili estas 
mendeblaj ĉe la administranto. Unu folieto kostas en Aŭstrujo 1 K,„eksterlanden 
du internaciajn respondkuponojn alsendotajn kune kun la mendo. La bildo 
certe estos bela memoraĵo "kaj ornamaĵo por katolikaj klubejoj. La presita 
kvanto ne estas granda, baldaŭa mendo kie eble kuna) estas rekomendata. 


Premontre. 
800 Jaroj de orden-ekzisto. 


Dum la nuna monato la filoj de Sta Norberto festas la 
8003" datrevenon de la fondiĝo de ilia pra-abatejo, -de 
kiu lli ricevis ankaŭ la nomon Premontre'anoj. Car en Pré- 
montre (pratum monstratum) en la tiutempa Francuja eparĥio Laon 
(nuntempe Søissons) Sta Norberto fondis abatejon, el kiu baldaŭ 
post lia morto monahoj migris Germanujon kaj aliajn landojn, por 
fondi tie novajn iliaordenajn monahejojn. 

Kiam Norberto de Gennep (lia nomo signifas „Prince du 
Nord“), naskiĝinte dum la 1080" en Xanten sur la maldekstra 
bordo de Kejno en la duklando Cleve kiel filo de Heriberto kaj 
Hedvigo, subite, dum la 11153, dank” al la favoro de Dio, el mond- 
ama kleriko konvertiĝis kaj fariĝis pentulo, migranta predikisto kaj 
fervora zorganto pri la savo de animoj kaj kulturigis la terfundon 
de arbaroj kaj konstruigis monahejon kaj preĝejon al Sta Maria 
kaj Sta Johano Baptisto, jam ekzistis longatempe en la Kristanaj 
landoj multe da monahejoj, precipe de tri tre antikvaj ordenoj: en 

orientaj landoj la Bazili anoj, 'en okcidentaj la Benediktanoj kaj la 
reg. kanonikoj Aŭgusten'anaj. Mallongatempe antaŭ Norberto Sia 
Bruno estis fondinta la severan ordenon de Kartus” anoj, la honorinda 
abato Petro la reform. kongregacion de Benedikt'anoj en Cluny, 
Staj Roberto de Citeaux kaj Bernardo de -Clairvaux 'la ordenon de 
Cistercanoj. 

Ĉiuj tiuj novaj ordenofamilioj estis karakterizataj per severa 
organizo kaj disciplino sub unu estro, kio al la pli fruaj ordenoj 
mankis. Ankaŭ Norberto decidis fondi reforman ordenon sur la 
bazo de la Aŭgusten' anaj kanonikoj, kaj dum la 11203 ekekzistis 
Prémontré. De la 11288 ĝis la 17902 la abatoj de Prémontré estis 
generalaj abatoj de la tuta ordeno ampleksanta multe da „provincoj“ 
(cirkarioj)p. La lasta tia abato, D° Joh. L'Ecuy, mortis precize 
TOO jarojn post Norberto (1834), rezigninte, en Paris. De la 18838 
la Premontreanoj ree havas liberan elekton de ĝenerala abato dum 
ĝenerala kunveno de ĉiuj prelatoj de la ordeno. Per lasta tia elekto 
dum la 19063 la abato de Schlagl en Supra Aŭstrujo, Norberto 
Schachinger, la unua samnoma kun la fondinto de la ordeno, 
estis elektata kiel ĝenerala abato. 

La blankvestaj Premontreanoj sin dediĉis kaj dediĉas precipe 
al praktika, kiom eble perfekta prizorgado de animoj, laŭ la ĉefa 
postulo de ilia fondinto, kaj ili meritis al si de papoj la karakter- 
izan nomon „pastores animorum nati“. Ili devis kelkaloke Krist- 
anigi tutan grandan misian teritorion kaj pastrumi tutajn eparĥiojn. 
Kaj ankaŭ nuntempe ĉirkaŭ ĉiu ilia abatejo ekzistas ankoraŭ aro de 
parohoj, en kiuj la abatejanoj efikadas, estante parohaj administrantoj, 
vikarioj, -kooperatoroj. 

El la monahejoj de ph fruaj tempoj (pli frue 500—600) 
restis en la nuna jaro de jubileo entute 18 abatejoj kaj unu. priorato, 
plue 11 monahinejoj, kaj la nombro de ordenanoj estas 1100 viraj 
kaj 290 virinaj. 

Krom la animzorgado la Premontreanoj flegadis ĉiam fervore 
la studadon de teologio; ili presis librojn kaj dediĉis sin al literaturo 
kaj arto, sed ankaŭ al terkulturo. Nuntempe la ordeno pleje foras 
en Belgujo kaj en Holando, el kie multe da novaj transmaraj 
misioj en Britujo, Danujo, Afriko kaj Ameriko estis fondataj. En 
Aŭstrujo ekzistas la tri abatejoj Wilten-Innsbruck (Tirolio) kun 14, 
Schligl kun 9 kaj Geras (Mals. Aŭstrujo) kun 17 paroĥoj. En la 
nuna Ĉeĥoslovakujo, en Bohemio la fama abatejo Tepl apud 
Marienbad enhavas pli ol cent monahojn kaj administras 26 pa- 
roĥojn kaj unu superan gimnazion en Plzen. 

De la pra-abatejo en Prémontré ekzistas nuntempe jam 
preskaŭ nur la nomo. Malgranda paroha vilaĝo, du horojn de la 
fekvoja stacio Anizy-le-OŬhateau apud Laon, montras en ĝia fino la 
restojn de la pra-abatejo Premontreana, kiu en la sinsekvo de jaroj 
estis vitrofabriko kaj laste rifuĝejo por frenezuloj, administrata de 
la ŝtato. La sekularizo ankaŭ tiun faman lokon en la historio de 
kafolikaj ordenoj sensIgnifgis. 

Sed la branĉoj de la ruinigita trunko ĉiulande bone kreskis 
kaj prosperis benefike, kaj ĉie, kie ili enradikiĝis, la memorfesto 
de la fondiĝo antaŭ 800 jaroj estas festo ne mur por la anime 
prizorgata de tiu ordeno katolikaro. 


Laŭ Germanlingva de Pro A. Zak, O.S.N., kaj Franclingva teksto de 
Pro F. Le Ker, O.S.N., Esperantigis J. Sch. 


Du religiaj poeziaĵoj. 
Stelo de l Maro. 


Stelo de P Maro, Patrino de Dr, 
Tuta homaro sin turnas al Vi. 

Vin forlasante, ni certe eraros, 

Sed Vin sekvante, en lumo ni staros. 
Stelo de l Maro, ho gvidu nin Vi! 


Stelo de P Maro, vi ĉiam gvidant”, 
Dum tuta jar' sur ĉiel' radiant', 
Sen Via lumo la tag' malheliĝas. 
En Via lumo la nokt' belegiĝas. 
Stelo de l' Maro, ho gvidu nin Vi! 


Stelo de l Maro, Vi, Stel' de l Esper”, 
Stel de Mateno kaj Stel” de Vesper’, 
Ne estingiĝu, se petas ni benon, 

Gis ni atingos en pac' la havenon. 
Stelo de l Maro, ho gvidu nin Vi! 


Nijmegen (Holando). A. van Straaten. 


Dolĉa Jezu-koro 


Dolĉa Jezu-koro, Dolĉa kor’ Jezua, 
Feliĉegtrezoro Nedireble ĝua 

Via en profund’ altiras min, Kstas amo Via ja por mi. 
Kaj en ĝoj', doloro Sen Vi mond' enua; 

Kaj en ĉiu horo Ne deziro plua 

Mi senĉese sopiregas Vin! Ol ripoz' eterna nur en Vi! 


Dolĉa Jezu-koro, 

En la lasta horo 

Amo Via ne forlasu min. 
Kun anĝelohoro 

En ĉiela gloro 

Tiam mi sen fin' adoros Vin! 


Joh. Schröder- Wien. 

Tra Auŭstrujaj Abatejoj. 
(Fino.) 


Pioniroj por enkonduko de la Gotika stilo en Germanujo estis 
“istercanoj, kies hejmo estis en Francujo, kie tiu arhitektura 
maniero ekestis. Iliaj preĝejoj en simpla sed nobla formo, kun 
:apudaj kvarangulaj koridoroj kun dormejoj, fontejoj. manĝejoj kaj 
meditejoj, apartenas al la plej belaj produktaĵoj de la Meztempa 
"| kulturo. En la fronto estas trovebla la abatejo Heiligenkreuz; Lilien- 
-feld sekvas, kun grava preĝejo, kaj Zwettl, kies preĝejo el la 
142 centjaro montras influon de Francuja katedralostilo, kiu floradis 
precipe en Bohemujo. 

Pluaj Cistercanaj preĝejoj en Gotika stilo estas en Neuberg, 
-en Hohenfurth, Goldenkron kaj Sedlec. El preĝejoj de aliaj ordenoj, 
kiuj konservis Gotikan stilon, estas nomindaj St Lambrehto, Mond- 
see kaj Emaus. | 

En pentrarto la murpentraĵoj havas pro sia monumenta 
karaktero la unuan lokon. Bedaŭre ilia nuna resto ne estas granda. 
Dum la 122 centjaro estiĝis la produktaĵoj en Marienberg (kripto), 
Lambach (turosutereno) kaj Nonnberg. Gravaj pentraĵoj estas trov- 
eblaj en Gurk kaj en Emaus „(kvarangula koridoro), apartenantaj 
jam al Gotika stilo (fino de la 133 kaj dum la 142 centjaro). 

Pli granda estas la posedo je libropentraĵoj. La plej malnovaj 
tiaj produktaĵoj estas verko de artistogrupoj, kies modeloj estis la 
-artistoj en la monahejoj en Regensburg kaj en Reichenau dum la 
92 kaj la 102 centjaroj. Dum la 122 influo de Byzanz'a maniero 
restis rimarkebla. Dum la 132 centjaro regas Franca stilo, kiu 
preparis Gotikan, kaj akiras potencon dum la 148 , sub la aktiva 
flegado de artoj ĉe la kortego de la Bohemujaj reĝoj. 

La lastaj Mezepokaj libropentraĵoj posedas la karakteron “de 
influo el Nederlando. Krom la Diservaj kaj la teologiaj libroj oni 
ilustri ankaŭ instrulibrojn, kio okazis prefere dum la 14? centjaro 
'kaj servis, por instrui la popolon en la religia doktrino („biblioj 
por malriĉuloj“, „spegulo de homosavo“ k. a.) La plej malnova 
kaj eminenta grupo de artistoj en la monaharo estis en Ste Petro 
dum la 1123 kaj la 12? centjaroj, kies influo troviĝas ankaŭ en la 
-abatejoj Michaelbeuern kaj Admont. Bedaŭre la plimulto de la 
Salzburg'a pentraĵaro estas ne ĉe la loko de ilia origino. Apartaj 
grupoj de libropentristoj ekzistis ankaŭ en Lambach, Kremsmünster, 
54 Floriano, Melk kaj Vorau. Preskaŭ ĉiu abatejo konservas iun 
hbropentraĵon de ĝiaj Mezepokaj artistoj. 

Stranga produktaĵo estas la grandega libro kun desegnoj de 
diablo („diablo-volumo“), nun en Upsala, kiun 1u Bohemuja monaho 
verkis. Inter alispecaj produktaĵoj de pentrarto ni nomas la arton 
de vitropentrado. La plej malnovaj vitroj kolorigitaj estas videblaj 
en Heiligenkreuz kaj en Klosterneuburg. lnter la pluaj artaĵoj 
distingiĝas la „Verdun'a altaro“ en Klosterneuburg, produktita en 
emajlo 'de Franca. metalfandisto dum la 11898. Rimarkindajn objektojn : 

abatobastonoj, kalikoj, hostiujoj, paramentoj k. s. el Mezepoko, 
havas Kremsmünster (Tassilo-kaliko el la 92 centjaro), kiet anen 
(grandega kaliko), Sta Petro, Melk, Gottweig (eŭharistia kolombo) k. 
La Aŭstrujaj abatejoj enhavas ankaŭ tombojn de nobeloj kaj ila 
ĉefpastraj personoj. La Babenberg'idoj elektis Heiligenkreuz'on kaj 
Lilenfeld'on kiel maŭzoleojn la edzino de la imperiestro Fride- 
riko JV2 kuŝas en Neukloster, membroj de la famaj Mezepokaj nobel- 
familioj Kuenring kaj Schaumburg posedas monumentojn en Zwettl 
kaj en Wilhering. 

La plej eminenta periodo de arto en Aŭstrujo estas la baroko: 
de la 16503 ĝis la 1750», en kiu precipe la abatejoj partoprenis. 
De post la religia malpaco dum la 164 centjaro la ordena spirito 
renoviĝis kaj ankaŭ lea ekonomia situacio pliboniĝis; la abatejoj tial 
povis turni sin al artlegado en moderna maniero. Ili dungis kon- 
struistojn, pentristojn kaj mietiistojn, kiuj venis dum la 17% cent- 
jaro precipe el norda Italujo, sed dum la sekvinta centjaro el la. 
hejmlanda artistaro. Kelkaj artistoj produktadis nur en servo de 
abatejoj aŭ vivis en ordenaj rilatoj kun tiaj. Ekz. la pentristo: 
Hackenhofer laboris nur por Vorau, la pentristo Roselfeld (f 1735), 
estinta lernanto de Carlotto en Venezia, obligaciis sin por Garsten, 
Marteno Altomonte kaj la skulptisto Giuliani estis familiaj membroj. 
en Heiligenkreuz, la skulptisto Steindl produktis en la nuntempe 
eksigita l)oroteo-monahejo en Wien, la renomaj konstruistoj Carlone,, 
Prandtauer (F 1726 en Sf Pölten), la pentristoj Marteno kaj Barto- 
lomeo Altomonte. Kottmayr, Troger, Gran, la Krems'a Schmidt 
kaj pluaj aliaj estis preskaŭ dumvive en servo de abatejoj. 

La unuaj en plej granda amplekso konstruadoj komenciĝis. 
ĉirkaŭ la 1650? Tiutempe la abatejo Ste Lambrehto en Stirio. 
dungis la Italon sciassia por konstruado de nova monaĥejo “kaj 
atiformigo de bonfama ĝia pilgrimejo Maria-Zell; samamaniere 
Lambach, Sta Pölten kaj Vorau plibeligis siajn hejmojn per moderna 
stilo. Carlone komencis depost la 16803 la ampleksigon de Schlier- 
bach, Garsten, Sta Floriano k. a. Preskaŭ ĉiu abatejo tiutempe 
renovigis almenaŭ Iun parton de ĝia hejmo, kaj ĉefe la preĝejon, 
tiel la Skotlanda abatejo en Wien, la abatejoj Stainz, Baumgarten- 
berg, Seitenstetten kaj multaj Bohemujaj. 

La arto de la 17" centjaro estis nur preparo por la brila 
periodo depost la 1700?. kiam hejmlandaj artistoj — ĉefe Tiroliaj 
kaj Suda-GQGermanujaj — laŭ la ideoj de artamaj abatoj faris la plej 
belajn produktaĵojn ekleziartajn en Aŭstrujo. Melk komencis dum la. 
17023 novkonstruon de la grandega abatejo per la Tirolo Prandt- 
auer. Tiu majstro kun lia artista posteularo (el la "Tirola familio 
Munkenast) partoprenis plue en la renovigo de Ste Floriano, 
Herzogenburg, Admont, Kremsmünster, Seitenstetten, St Pölten, 
Dŭrnstein k. a. Li estis specialisto pri monaĥejoj en Aŭstrujo. 

Por la novkonstruo de Gŭttweig la abato Bessel dungis dum 
la 1718» la Wien'an arĥitekton Hildebrand. Klosterneuburg renovigis 
sian abatejon per Felice d'Allio «depost la 17305 . Tiam. estiĝis en 


Malsupra Aŭstrujo la novaj konstruaĵoj de abatejoj Spital am Pyhrn, 
Wilhering (17333) Suben kaj Engelzell, en Stirio Admont (parto 
de ĝi), Pollau kaj Rein, en Tirolio Stams, Fiecht kaj Neustift. En 
Bohemujo la konstruisto-familio Dietzenhofer havis specialan meriton 
per renaskigo de Brevnov, Braunau, Plass k. a. Plue tie kaj en 
Moravujo oni novkonstruis la abatejojn Kladrau, Ossegg, Sellau, 
Raigern, Hradisch, Saaz kaj Klosterbruck. 


„ir laa 
hu prezi 


= 


rl 


SEAN == 


UUN lM 
lta 
I NO IU 


kn kimo 


= = Te 
S ; X « “IHE 
hA = ' „Nu 
z: fez. Jl WU 


HH EJ i OT 
—— ==, te pIi oj 3 
E — eni do j AMAJ = 


mi 
K 4, eio g J 
p ZT LT ; F a a im 
5 A RE ezel E Es” a fs. A 


La Benediktana abatejo Sta Lambreĥto en Stirio. 


Inter la multaj pentraĵoj barokstilaj antaŭ ĉiuj la surmuraj en 
la maniero „al fresco“ havas eminentan pozicion. Dum la 172 cent- 
jaro oni prefere uzis nur malgrandajn kolorigitajn tabulaĵojn, 
enkadrigitajn per stukaĵoj, sur la plafonoj de preĝejoj, de haloj 
kaj ĉambregoj. Male, dum la 182 centjaro, oni preferis etendajn 
surplafonajn pentraĵojn monumentmanierajn, kiuj prezentas figurojn 
sidantajn sur nuboglobetoj en iluzia aerosfero. Al tiu maniero 
apartenas la pentraĵoj de Rottenmayr en Melk, de Troger en Melk, 
Altenburg, Geras kaj Gottwelg, de Bartolomeo Altomonte en Sta 
Floriano, Wilhering, Spital am Pyhrn, Engelzell, Herzogenburg, 
de Gran en Herzogenburg, Klosterneuburg kaj Hradisch, de Rösel- 
feld en Garsten, de Molk en Rein, de Hackenhofer en Vorau, de 
Knoller en Gries, de Zoller: en Geras kaj Suben, de Wolker en 
Stams, de Htgens en Raigern, de Maulpertsch en Klosterbruck. kaj 
Strahov k. a. Krom pentraĵoj surplafonaj tiuj kaj aliaj pentristoj 
produktis ankaŭ pentrajojn sur tolo por preĝejo- -altaroj, en eminenta 
manlero grandnombre. 

Krom la pentristoj ankaŭ la stukistoj estis tiutempe en la: 
centro de intereso. Dum la 172 centjaro la artisto-familio Carloni 
partoprenis en tiu fako, poste multaj Germanaj artistoj, precipe en 
la grupo de la Wessobronn'aj stukistoj. 

Plue ne estu forgesita la granda nombro de arte faritaj. 
altaroj, katedroj, horsidejoj, kradoj kaj de aliaj ekleziaj objektoj, 
kiuj tiutempe naskiĝis sub la lertaj manoj de eminentaj. metiistoj.. 

La abatejoj ne mur estis protektoroj kaj akcelantoj de la 
artoj: inter ilia membraro mi trovas ankaŭ lertulojn, kiuj mem 
laboris sur la vasta kampo de arto. Car monaha arto dum Mez- 
epoko estis nepersona, ni ofte ne scias la nomon de la artisto. 
Humileco ne permesis al li, signi sian nomon sur lia produktaĵo.. 
Speciale por la multaj pentritaj libroj nur de kelkaj verkistoj estas. 
troveblaj la nomoj. Kion la tradicio konservadis, jen estu konigata : 
La ĉefepiskopo kaj abato Tiemo de Salzburg estis multspeca artisto: 
dum la 112 centjaro. La abato BozZeteh el Sazava en Bohemujo: 
(112 centjaro) kaj la abato Budiš de Strahov estis eminentaj pentr- 
istoj kaj skulpistoj. Ĉirkaŭ la jaro 1300 en Kremsmünster Hartvih. 
kolorigis vitrojn. Inter la libropentristoj distingiĝis Bertoldo de Salz- 
burg (12a centjaro), plue membroj de Lambach, S'3Floriano Admont ktp. 
Laabato Reginhard en Selau (123 centjaro) produktis, estante pentristo 
kaj skulptisto. Sta Floriano posedis tiutempe fandejon por sonoriloj.. 

Nia scio pri monahoj artistaj pliiĝas depost Mezepoko. Speciale 
en la Cistercana ordeno oni trovas eminentajn artistojn kaj meti- 
istojn, kiuj faris artaĵojn en tre lerta maniero. Ekz. en Heiligen- 
kreuz produktis krom aliaj la pentristoj Molitor kaj Gussner (f 1772), en. 
Lilienfeld Penkel, en Zwettl Konigswart (orgenfabrikisto); Wilhering 
havis kelkajn skulptistojn, Hohenfurt la pentriston Wawra (F 1804).. 

El la Benediktanoj estas indaj je memoro du Garsten”'aj skulpt- 
istoj dum la 162 centjaro, la Melk'a pastro Gallner (pentristo), 
Resch (pentristo kaj meĥanikisto) en Mondsee, sed ĉefe la kupro- 
gravuristo Fellner (f 1818) en Lambach. En Braunau vivis kelkaj 
kuprogravuristoj kaj skulptistoj. Ein la Premontre'ana abatejo Strahov 
pentris Nosecky 1727 la plafonon de la librarejo. La abato Titl en Plass 
havis la famon, esti lerta konstruisto. Nuntempe la Beuron'aj Benedikt- 
anoj akiris enla mondo atenton per Ilia aparta maniero en la pentrarto. 
La ĉefaj pentraĵoj estas videblaj en la preĝejo St" Emaus-Praha. 

La plej malnovajn monumentojn en la nacilingva literaturo 
ni ankaŭ povas danki alla konservema senco de monahoj. Millstatt. 
havigis al ni la plej fruan Aŭstrujan poemon (1223 centjaro). Kred- 
eble tie naskiĝis „Fisiologus“, ilustrita fabelaro pri la bestoj. 
Versojn verkantaj monahoj estas nomataj al ni el Mezepoko en 
Mondsee, Melk, Salzburg (14 centjaro) ktp. En la abatejoj komencis 
ankaŭ la unuaj teatraj ludoj, la ĝermo por miaj dramoj. Dum la. 
baroka periodo la nombro de verkistoj por teatraj prezentadoj estis: 
tre granda. Preskaŭ ĉiu abatejo havis scenejon, sur kiu oni pre- 
zentigis dramojn per monaĥejaj studentoj. La plej grava abateja. 
poeto nuntempa estas Otokaro Kernstock en Vorau. 

De ilia fondiĝo la abatejoj estis ankaŭ flegejoj de muziko. 
Ankoraŭ nun la pergamenaj manuskriptoj kun la „neŭmoj“ — 
notoj je la Mezepoka diserva kantado — memorigas pri tio. 
Ankaŭ sur tiu kampo la baroka tempo produktis multajn kaj 
eminentajn verkojn, pri kio klarigas la muzikaĵaroj konservataj en 
abatejaj arhivoj. El la knaboj kantistoj, troveblaj ĉe ĉiu abatejo, 
kelkaj talentuloj kreskis. Kaj kelkaj muzikistoj povis- perfektigi. sin, 
dank’ al subteno de iu abato. Ekz. en la kripto de Ste Floriano 
ripozas sub la renoma orgeno la eminenfa komponisto Aloizio 
Bruckner (+ 1896). 

La muzikflegadon en abatejoj fine atestu, ke en Klosterneuburg 
ekzistas lernejo por eklezia muziko de la Wien'a muzikakademio. 

Diference al alilandaj monahejoj la Aŭstrujaj abatejanoj ankaŭ 
okupas sin per generala animzorgado ĉe diversaj paroĥoj. 
Preskaŭ ĉie la plimulto de la ordenomembroj vivas ekster la abatejo 
kiel parohestroj aŭ kaplanoj aŭ kooperatoroj (helpaj pastroj); en la 
abatejo mem nur restas la administrantoj kaj la instruistoj. La plej 
grandaj abatejoj posedas meznombre 20 ĝis 30 parohajn staciojn, 
kiujn ili devas subteni per grandaj monoferoj, ĉar ili de la ŝtat- 
estraro ricevas nenian monaldonon. 

Krom la zorgo por animoj la abatejoj ne forgesis la zorgon 
por korpaj bezonoj de la homoj. Dum Mezepoko la abatoj 
starigis pilgrimejojn, hejmojn kaj malsanulejojn en la ĉirkaŭajo, 
prizorgatajn kaj kontrolatajn de pastra administranto, kiu havis la 
nomon „hospitalisto“. Laŭ Mezepokaj diplomoj preskaŭ ĉiu abatejo 
posedis tiutempe iun instituton de karito. Nuntempe multaj monah- 
ejoj subtenas institutojn por malsanuloj, orfoj (ekz. Lambach) aŭ 
malriĉuloj. Dum la 172 kaj la 182 centjaroj ili estigis la unuajn 
apotekojn en la lando. Okaze de iu mizera tempo kelkaj abatejoj 
subtenis la popolon per disdonado de manĝaĵoj aŭ de mono. 

Dum la jaroj de malsato, 1816 kaj 1817, post la Napoleon'a 
milito, la estro de St? Floriano, Ziegler, zorgis ne nur por la mal- 
riĉuloj, sed ankaŭ vendis grenon je tre malalta prezo. Kiom fordonis 
kaj kion faris la Aŭstrujaj abatejoj en la servo de karito dum la 
tempo de la tutmonda milito, pri tio skribos iu historiisto en estonta 
tempo. Preskaŭ ĉiu abatejo instalis lazareton por vunditaj milit- 
istoj, kie ili plejparte senpage ricevis flegadon. La nombro de 
flegitaj soldatoj estis de 1914 ĝis Marto 1917 en Klosterneuburg 
882, en Wilten 880, en Herzogetnburg 951 ktp. Al subtenindaj 
personoj la abatejo Zwettl fordonacis 43.000 Koj», 


La Aŭstrujaj abatejoj ĉiam staras en la famo de granda riĉ- 
eco. Sed kiu scias, kiom da elspezoj por, impostoj, por konservado 
de abatejaj konstruaĵoj “kaj sciencaj kolektaĵoj, precipe por subten- 
ado de multaj parohaj stacioj estas bezonataj, tiu parolas alie. En 
kelkaj abatejoj regas nuntempe eĉ mizera VIVO. 


L. Koller, O.S.B. 

La Bona Koro Esperantista. 


Ankaŭ dum la nuna monato alvenis donacoj, dankotaj al la 
bona koro Esperantista. Plenumante la peton en la unua kajero 
de „E. K.“. ke alilandaj katolikaj Esperantistoj donace helpu al 
hejmenigo de Aŭstrujaj militkaptitoj el Siberio, Pro J. Bianchini, 
Meduno d'Udine (Italujo), sendis 10 Lirojn = 85 Aŭstr. Kon, 
kiuj jam estas transdonitaj al la koncerna helpa komitato en Wien. 

En sia ĝojo pri la reapero de „B. K.“ kaj pri la akcepto de la 
kard.-ĉefepiskopo de Wien, protektadi la Internacian katolikan 
revuon, Patro Krucordenano en Nederlando donacis al lia kardinala 
moŝto 10 Hol. Guldenojn por religiaj celoj (honore al la stè koro 
de Jezuo aŭ al M. M. Alacoque) kun la deziro: Aliaj sekvu! Tiu 
sumo estas transdonita al la kardinalo kaj ĝoje kortuŝis lin. 


Breslau'aj infanoj vin petas... 


Karaj samkredanoj, bonvolu aŭskulti insistan peton el la 
grandurbo Breslau en Orienta Germanujo: La katolikaj infanoj ĉi 
tie suferantaj korpe kaj spirite kaj estantaj en vere granda mizero, 
petas vian helpadon pro la Dia amo. Memoru pri la dolĉa vorto 
de nia kara Savinto: „Kiu akceptos unu el ĉi tiuj malgrandaj en 
mia nomo, tiu akceptos min mem,“ kaj donu al viaj malgrandaj 
samkredanoj ambaŭseksaj en Breslau refreŝigejojn dum kelke da 
semajnoj, por refortigo en,„katolikaj hejmoj, kiuj restis liberaj de la 
militmizero. Montru al ili, kiuj senkulpe estas elmetitaj al korpa 
kaj spirita premego, kiel agadas katolika karito. Vi samtempe 
havigos al ili fortigon kontraŭ la minacantaj kredobataladoj. 

Se vi mem, karaj samcelanoj, ne povas akcepti unu el 
tiuj infanoj, bonvole varbadu ĉe parencoj, konatoj, samkredanoj, 
gajnante per tio ĉielan rekompencon. 

La mfanoj estas pretaj, sekvi vian inviton, kaj estas instruataj 
en nia kara Esperanto-lingvo. Lia kardinala moŝto, la princepiskopo 
de Breslau. Se D'e Bertram, plej favore rekomendas nian 
petegon al vi. 

Konvinkite pri via Kristana oferemo, ni do atendas viajn 
bonkorajn invitojn, kiujn vi bonvolu direkti kun viaj deziroj kaj 
kondiĉoj al la subskribanto, al kiu la afero estas konfidita. 


Kun fidele katolika Esperanto-saluto 


Breslau 1 Sebastiano Braschke, 
Garvestrasse 183. instruisto. 

Movado de Esperanto. 
VI“ Internacia Katolika Kongreso de IKUE. 


Hago (Nederlando), 1597 — 163 de Aŭgusto 1920 ı 


kaj 
Katolikaj kunvenoj dum la XII? Esperanto-kongreso 
Hago, 82 — 153 de Aŭgusto 1920. 


Tria Komuniko. 


La historio de la Katolika Movado Esperantista denove povas 
registri fakton ĝis nun ne ankoraŭ okazintan. Certe, niaj kongresoj 
ĉiam estis aprobitaj de la loka Eklezia Aŭtoritato kaj benitaj de 
nia alta favorinto, Papo Pio X? kaj dumkongrese estis ricevitaj 
leteroj aŭ salutoj de Episkopoj. Por la unua fojo Episkopo eĉ okupis 
honoran lokon en la estraro de Nia Kvina: ĝia Honora Prezidanto 
kaj Protektauto ja estis Mons" Schoepfer, episkopo de Tarbes 
kaj Lourdes. Sed tiun ĉi fojon estas Kardinalo de la Sankta 
Eklezio, kiu havas unuan lokon inter la Honorkomitatanoj de 
Nia Sesa: Kardinalo Piffl, ĉefepiskopo de Wien. 

Plue aliĝis ĝis nun al nia Honora Komitato: Mons" A. Diepen, 
episkopo de 's Hertogenbosch, Apostola Inspektoro de Danujo, 
Svedujo kaj Norvegujo; 

Monse D'e W. H. Nolens, papa prelato, profesoro ĉe la 
Amsterdam'a Universitato, prezidanto de la Nederlanda katolika 
parlementanklubo ; 

Mr (D'9 jur.) J. B. Bomans, parlamentano, skabeno en 
Haarlem ;, | 

pro D'e Daniëls, S. J., Direktoro de la katolika „H. B. 5.€, 
en Haag; 

D' L. Dekkers, parlamentano, membro de la Alta Labor- 
konsilantaro ; 

Pro Ferd. Franssen, Vic-reganto de la episkopa Seminario 
en St “”Michiels-Gestel; 

Pre Dro Th. Goossens, kuratoro de la katolikaj superaj 
instruadkursoj („Leergangen“), episkopa inspektoro de la meza kaj 
supera Instruado katolika ; 

Mr (D"° jur.) J. N. J. E. Heerkens Thijssen, membro 
de la Nordholanda provinca parlamento, skabeno en Haarlem ; 

Pro Majoro G. Huys. ĉefalmozisto en Breda; 

Pro Chr. Kops, O F. M., prof. de gimnazio en Megen; 

Mons A: Mutsaerts, parohestro en ”s Hertogenbosch, 
religia konsilanto de la Buskoduka dioceza laborista Ligo; 

Mr (Dro jur.) G. C. J. D. Kropmann, ĉefredaktoro de la. 
ĉiusemajna gazeto „De Nieuwe Heuw“; 

Mons' C. C. Prinsen, papa prelato, kanoniko de la Kate- 
dralo „St Jan“, parohestro en °s Hertogenbosch, ktp. 

pro N. H. M. van Reysen, ĉefredaktoro de la katolika 
ĵurnalego „De Maasbode“ en Rotterdam ; 

D'o L. J. Sicking, Rektoro de la katolika Liceo, en Haag; 

Pro L. Simonis, direktoro de la centra Oficejo de „Sobrietas“, 
sekretario de la Internacia katolika Ligo Kontraŭalkoholisma, en 
's Hertogenbosch ; | i 

pro D'e D. A. W. H. Sloet, parohestro en Abcoude, prezid- 
anto de la apologia societo „Petrus Canisius“ ; 

Pro Willem Smulders, poeto kaj literaturisto, vikario en 
Boxtel; 

M" (D"° jur.) P. Truyen, Inspektoro de la ordinara instruado, 
en Roermond; 

Mr" (D" jur.) A. J. M. J. Barono van Wijnbergen, 
parlamentano, prezidanto de la Nederlanda junula konsilantaro, 
prezidanto de la kuratoraro de la katolikaj superaj instruadkursoj 
(R. K. Leergangen). 


Hn la sekvonta komuniko ni daŭrigos la liston. 


Predikistoj. Ni sciias, ke en Roma dum „Nia Kvara“ oni 
al kelkaj pastroj komisiis, senatende pretigi predikon, kaj ili tamen 
ne havis okazon, prediki, kio prave kaŭzis nekontentecon. Pli bone 
do estas, antaŭe sciiĝi, kiu predikos. Pro tio ni petas pastrojn 
kongresanojn, komuniki al ni, ĉu ili deziras prediki dum unu el la 
Diservoj de „Nia Mesa“. Ni atendas respondon ĉirkaŭ la 13 de Julio, 
por ke ni. se eble, publikigu iliajn nomojn en nia lasta antaŭ- 
kongresa komuniko, aŭ almenaŭ povu informi ilin ĝustatempe per 


letero. 
»k »k 


LJ 

La Organiza Komitato pliigis siajn membrojn per aliĝo de 
So J. Pastoor, ĵurnalisto en ”s Hertogenbosch, kiu “pro siaj 
rilatoj kun la Nederlanda ĵurnalaro certe tre utilos al nia kongreso. 

Generale, ni kun ĝojo povas konstati, ke la katolikaj ĵurnaloj 
en Nederlando fariĝas pli kaj pli favoraj al nia movado. Ili presigas 
detale la komunikojn pri Esperanto, „E. K.“ kaj IKUE, eldonitajn 
de la Raporta Komisiono de „Nederlanda Katoliko“. La semajnaj 
katolikaj gazetoj „De Voorhoede“ kaj „De Nieuwe Eeuw“ 
eĉ petis por-Ksperantajn artikolojn. La ĉefredaktoro de la laste 
nomita gazeto eĉ fariĝis honora membro de „Nia Sesa“, same kiel 
Pro van Reysen, ĉefredaktoro de la katolika ĵurnalo „De Maas- 
bode“, kiu eliras kun maten- kaj vesper-eldonoj multpaĝaj, kaj kiu 
estas unu el la plej grandaj kaj gravaj ĵurnaloj en Nederlando. 


La O. K. petas stenografistojn, kiuj estas pretaj. verki 
dumkongrese stenografan raporton, konigi siajn nomojn kaj 
adresojn. 


Pri la Kongreskarto la O. K. decidis, post konsiliĝo kun 
la K. E., jenon: 

La prezo de la kongreskarto estas 2 Sm., t. e. f. 2.b0, por 
eksterlandanoj la ekvivalenta nominala valoro.“) Kvankam la kongres- 
kunvenoj estas publikaj (Kongres-regularo $ III, 2.) kaj do por ĉiu 
alireblaj, nur tiuj, kiuj aĉetis kongreskarton, estas kongresanoj kaj 
rajtas paroladı, diskuti kaj voĉdoni (kongres-regularo III. 3.). 

Tamen ĉiu ajn povas aliĝi al la kongreso kaj enskribigi sin 
kiel kongresano, eĉ, se li tute ne intencas, ĉeesti la 
kongreson. Per tio li pligrandigas la kongres-partoprenon kaj 
apogas la kongreskason. Ĉiuj do mendantoj kun almetita mono 
kongreskarton ricevos per revenanta poŝto sian numeritan kongres- 
karton, kaj iliaj nomoj estos publikigataj en „©. K.“ kiel kongres- 
anoj. 

La O. K. ankaŭ eldonas helpkongreskartojn po 1 f. (aŭ 
la eksterlanda nominala ekvivalento, kiu estas la 21/,-ono de la 
kongreskarto). Per tio ĉiu ajn povas helpi, apogi la kongreson,” por 
plifaciligi la senpagan aŭ malkaran restadon en “Haag por ekster- 
landaj kongresanoj. 

Plue ni esperas, ke multaj, precipe riĉaj, samideanoj kaj tiuj. 
en landoj, kies valuto egalas aŭ superas la Nederlandan valuton, 
donacu monsumon al la kongreskaso. Ankaŭ la nomoj de help- 
kongresanoj kaj de donacantoj estos publikigataj en „E. K.“. 

Kvankam ĉiu povos sendi la monon aparte, tamen la katolikaj 
grupoj povus ankaŭ kolekti la monon kaj sendi la sumon kune al 
la kasistino de la O. K.: Fiz» Joh. Pothast, Breughelstr. 
63, Haag (Nederlando). 

Tiuokaze oni aldonu la nomojn de la pagintoj kaj rimarkon 
pri la celo de la sendita mono. 


sie X 
Lj 


En la sekvonta, lasta antaŭ-kongresa, komuniko ni sciigos la. 
detalan kongres-programon, la kongresejon, preĝejon por niaj Diservoj 
kaj ĉiajn sciindaĵojn. Tiu komuniko aperos en la Julio-n° de „E. K.“, 
kiu eliros sufiĉe frutempe, por ke la kongresanoj ricevu ĝin antaŭ 
ilia forvojaĝo al la kongresurbo. 

La direktoraro de „HE. K.“ presigis bonvole la ĝisnunajn 
komunikojn, kvankam pro subita decido pri tenota kongreso ili 
alvenis tre maloportune, eĉ en momento, kiam iu „E. K.“-n? jam 
tute estis pretigita, por eliri, La direktoraro de „E. K.“, kiu jam 
meritas nian admiron kaj dankon por la bela kaj interesa eldono 
de „E. K.“, ankaŭ meritas publikan dankon de ĉiuj kongres-komi- 
tatanoj kaj IKUE-anoj pro sindonemo kaj komplezeco koncerne 
„Nian Sesan“. 

Udenhout La kongres-sekretario-kasisto : 

(Nederlando.) D'e Smulders. 


*) En Britujo: 4 Silingoj. — Ameriko: 1 Dolaro — Francujo, Belgujo, Svisujo,. 
Italujo, Hispanujo, Grekujo, Romanujo, Serbujo, Bulgarujo: 5 Frankoj, Liroj, Pesetoj ktp. 
— Germanujo 4 Markoj. — Aŭstrujo: 5 Kronoj. — Ruslando; 1.30 Rubloj. — Skandinavaj 
landoj: 3.75 Kronoj. — Portugalujo: 1 Milrejso ktp. 

La Kongres-Regularo. 


En tiu ĉi „HE. K.“-n° la Kongres-Estraro havigas al la 
legantoj la Kongresregularon, kiu jam aperis en „E. K.“-n» 102 
(Januaro 1914), pretigita por „Nia Kvina“ en Lourdes. Krom kelkaj 
korektaĵoj la teksto estas la sama. 


S I. IKUE celas 


per katolikaj internaciaj Kongresoj priparoli internacian kunlaboron, 
por servi la katolikismon laŭ aprobo de la Eklezia Aŭtoritato. 


$ II. Aranĝoj antaŭkongresaj. 


l. La traktotaĵoj de la kongreso estu: 

a) temoj proponataj de la Estraro de IKUE; 

b) proponoj de IKUE-anoj, de „E. K.“-abonantoj aŭ de 
kongresanoj. : 

Al ĉiu temo kaj propono estu aldonata deziresprimo. 

2. La proponoj de sub 1 b devas esti komunikataj al la 
generala Sekretario kvin monatojn antaŭ la 12 de la kongresmonato. 

3. Post zorga esploro la Estraro de IKUE kunmetas pro- 
gramon el ĝiaj propraj temoj kun la aprobitaj proponoj de sub 1 b. 
Ĉiu malaprobita propono estos resendata al ĝia aŭtoro sen deviga 
motivigo. 

4. La provizore fiksita programo estas sendata al la Epis- 
kopo, en kies eparhio okazos la kongreso. 

5. Poste la Estraro de IKUE presigos en „E. K.“ kiel eble 
plej baldaŭ la resumojn kaj deziresprimojn episkope aprobitajn. 

6. Gis du monatoj antaŭ la kongreso la membroj de aliĝ- 
intaj Ligoj havas rajton, ensendi al la ĝenerala Sekretario ŝanĝ- 
proponojn. 

7. En la lasta antaŭkongresa numero de „E. K.“, se eble, 
la Estraro presigos la de ĝi akceptitajn kaj episkope aprobitajn 
ŝanĝojn. 

8. La Estraro de IKUE disponigos por disdono en ĉiu kunsido 
de la kongreso presitajn resumojn, deziresprimojn kaj ies ŝanĝojn. 


§ III. Aranĝoj dumkongresaj. 


1. La Estraro de IKUE estu la kongres-estraro, laŭbezone sin 
pliigante. En la unua laborkunsido estu elektata kongres-raportisto. 

2. La kunvenoj de la kongreso estas publikaj, escepte, se la 
kongreso formale decidas la malon. 

3. Al voĉdono nur rajtas la kongresanoj, t. e. la aĉetintoj 
kongreskarton (Sm. 2.—), escepte en kunsido, kiu estas ĝenerala 
kunveno de IKUE, en kiu nur rajtas voĉdoni la membroj de la 
internaciaj komitatoj (Vidu: Statuto § X.) 

4. La nomoj de la kongresanoj estos enskribataj de la kas- 
isto en alfabetan liston. 


= I e 


5. Por kontroli la nombron de ĉeestantoj. voĉdonrajtigitaj, 
la kongresanoj enskribos siajn nomojn ĉe la sekretario antaŭ la. 
komenco de ĉiu kunveno. 

6. En ĉiu sekvanta kunsido antaŭ la priparolado de iu temo 
aŭ propono estos voĉdono pri la skribita kaj legita raporto de la. 
antaŭa kunsido. 

7. La kongreso rajtas ŝanĝi laŭbezone la vicon de la trakt- 
otaĵoj, aŭ resendi ilin al sekvonta kongreso. 

8. Neniu alia propono aŭ -proponŝanĝo estos priparolata sen 
unuanima konsento de la estraro; voĉdono neniam okazos pri ĝi. 

9. Dum la diskutado la oratoroj parolos laŭ la vico de sia 
enskribaĵo ĉe la Prezidanto de la kunsido. Iu, ne enskribita, ne 
parolu. 

lO. La paroladoj pri temoj kaj proponoj daŭru ne pli longe 
ol duonan horon. Pri la sama temo neniu parolu pli longe ol dek 
minutojn kaj unufoje. Tiu limigo mne koncernas la kongres- 
estraranojn nek la paroladintojn. 

11. Kiam ĉiuj enskribitoj por la diskutado estis havintaj. 
sian vicon, la paroladinto povas dum 20 minutoj respondi. 

12. Se la diskutado devas daŭrigi, la enskribitaj diskutintoj 
parolu ne pli ol 5 minutojn, la respondonta paroladinto ne pli ol 
10 minutojn. 

13. La voĉdono pri la deziresprimoj fariĝu per manlevado 
kaj en provaĵo kaj kontraŭprovaĵo; laŭbezone la voĉoj estas laŭte 
kalkulataj de la prezidanto. La plimulto decidas; se la voĉoj estas. 
egalnombraj, la prezidanto decidas. 

14. En la lasta laborkunsido de kongreso oni voĉdonu pri 
la lando kaj la tempo (monato) de la sekvonta kongreso, tia- 
maniere, ke el la du landoj kaj monatoj, kiuj havos la plej mult- 
ajn voĉojn, la Estraro de IKUE decidos post la kongreso. 


$ IV. Aranĝoj postkongresaj. 

1. Tuj post la kongreso la Estraro de IKUE publikigos 
Oficialan Kaporton pri la tuta kongreso en la proksima numero 
de „E K.“. | 

2. La Latine tradukitaj deziresprimoj estu sendataj de la. 
Prezidanto al la Sankta Seĝo kaj al la Cef-episkopoj de ĉiuj landoj. 


Gemert (Nederlando). La kongres-prezidanto : 
Parohestro Poell. 
sk *- 
E 

Estas kompreneble, ke la supre presita kongresregularo ne 
povos esti aplikata entute dum „Nia Sesa“; tiu ĉi estas la unua. 
postmilita kongreso, okazanta en tre eksterordinaraj cirkonstancoj, 
jam tri monatojn, post kiam la Prezidanto de IKUE, parohestro 
Parker, anoncis ĝin en „E. K.” (Vidu Aprilo-n” de „E. K.“ p. 61). 

Pro tio la kongres-prezidanto parohestro Poell 
decidis jenon: 


— 138 — 


$ IIL Aranĝoj antaŭkongresaj ne valoras por „Nia Sesa“. 

$ III. Aranĝoj dumkongresaj tamen kiel eble plej precize 
estos aplikataj dum „Nia Sesa“. 

Oni devas distingi inter „kongres-aferoj“ kaj „IKUHEH.-aferoj“. 
La kongres-aferoj estas tiuj, kiuj estas priparolataj laŭ la celo de 
IKUE (vidu: kongres-regularo $ I); la IKUE-aferoj estas tiuj, kiuj 
rilatas al la mastrumado de IKUE mem, kaj kiuj estas pritrakt- 
ataj normale en la „ĝenerala kunveno de IKUE“ (vidu: Statuto, 
art. X; tiu ĉi artikolo ne valoras por „Nia Sesa“). 

La voĉdono por kongres-aferoj okazos laŭ kongres-regularo 
S III. 3. („al voĉdono nur rajtas la kongresanoj, t. e. la aĉetintoj 
kongreskarton po 2 9m.“) 

La voĉdono pri IKUE-aferoj okazos speciale por „Nia 
Sesa“ lande, t. e., ĉiu lando, el kiu kongresanoj ĉeestos la Kongreson, 
rajtigu unu el ili, por oficiale reprezenti ĝin. 

Tio estas efektivigebla dumaniere: 

le Por lando, kie ekzistas nacia aŭ regiona kat? Esp? Ligo: 
ĝi estas oficiale reprezentata per unu kongresano havanta rajtigilon 
subskribitan de la prezidanto kaj de la sekretario de tiu Ligo. 

29 Por lando, kie ne, aŭ ne plu, ekzistas landa kat? Esp? Ligo: 
la kongresanoj de tia lando kunvenos dum la kongreso kun la 
kongres-estraro, kaj post komuna interkonsento ili elektos unu el 
ili, por esti la oficiala reprezentanto de tiu lando. 

Precipe tiuj, kiuj intencas, veni al la kongreso, atente legu 
la suprajn aranĝojn kaj rememorigu Ilin al si dum la kongreso, por 
ke ili tie ne kaŭzu senutilan konfuzon kaj malŝparon de tempo. 


Kongresanoj, Helpkongresanoj, Donacintoj. 
Unua listo. 


Kongresanoj: 


1. Parohestro P. Parker, Cushenstown. — 2. Parohestro L. Poell, 
Gemert. — 3. Pastro W. Lutkie, Gemonde. — 4. P. Heilker, Hoofddorp. 
— 5. Fno M. Borret, Haag. — 6. Dro Smulders, Udenhout. — 7. F. 


Marrevee-Kvoter, 8. J.P. Zentgraaff, 9. Fno Joh. Pothast, 10. H. 
B. Alkemade, 11. Sno H. Marrevee-Kvoter, 12. Fno A. Evers, 13. G. 
v. Oijen kaj 14. H. F. Pothast, ĉiuj Haag. — 15. F. Smarius, 16. Sno 
Smarius, ambaŭ Tilburg, 17. Paroĥestro J. Nieuwendijk, Kwadendamme 
(Z.). — 18. Fno A. Alkemade, 19. Fano M. Alkemade, 20. Fno A. Hol- 
lander, 21. Fno F. Hollander, 22. E. D. van Zwet, 23. E. van Ever- 
dinck, 24. H. M. Laarhoven, 25. C. J. Tesevur kaj 26. A. Noordman, 
ĉiuj Haag. 
HelpkongresanojJ: 


L.F.J.Pothast, SnoPothast, ambaŭ Haag. — P. de Sĉvaux, Venlo. 
— Fno M. Evers, Haag. 

Mondonacoj: 


P. H., Hoofddorp f. 2.50 
H. F. P., Haag „ 2.50 
Fno J. P., Haag 2.50 
G. v. O., Haag „ 2.50 
F. S. Tilburg x 5.— 
Fno A. E. 2.50 
H. B. A.. „ 2.50 
J. P. Z. s e o a 2.50 

Entute . f. 22.50 


La kasistino de la O.K.: 
Fno Joh. Pothast, Breughelstr. 63, Haag (Nederlando). 


XIF Universala Kongreso de Esperanto. 
Hago, 82 —152 de Aŭgusto 19202- 


69 komuniko. 

Kotizoj. Ni ripetas, ke la kotizo estas 10 guldenoj sendotaj 
al la Residentiebank en Hago. Oni sendu per poŝtmandatoj aŭ per 
ĉekoj. Mendante ĉekon, oni elskribigu ĝin en Nederlanda valuto kaj 
igu ĝin pagebla Je iu granda banko en Nederlando, ĉar la Residentie- 
bank ne havas tiom da internaciaj korespondantoj. 

La loka kongreskomitato decidis, ke el sama familio nur la 
familiestr(in)o bezonas pagi la plenan kotizon (fl. 10), dum ke la 
ceteraj familianoj rajtas pagi la duonan kotizon (fl. 5). Supozeble 
ne ĉiuj samfamilianoj aplikos tiun rajton. 

Garantia Fundo. Ni bedaŭre konstatas, ke ĝis nun nur 
sumo de 475 guldenoj estas enskribita kaj tio ĉi de Nederlanda 
deveno. Denove ni ripetas la celon de tiu fondo: se post la kon- 
greso pruviĝos, ke la elspezoj superas la enspezojn, la garantianoj 
estos devigataj, pagi laŭproporcie en la deficito. La garantioj 
konsistas el enskriboj po 25 guldenoj: monon ni tute ne postulos, 
antaŭ ol estos necese. | 

Donacoj. Kun multa danko ni ricevis la jenajn pluajn 
donacojn: Sre J. M. Rosen6rn en Jaca (Hisp.) -fl. 1.44; Esp. Soc. 
„Paco kaj Amo“ en Barcelona (Hisp.) l. 2.82; Sre H. van Duuren 
en Wamel (Ned.) l. 0.600; Sre W. H. G. van Tinteren en Amster- 
dam (Ned.) A. 1UV.—; NT9 8686 en Edinburgh. (Skotl.) fl. 14.50; Sro 
Dre L. Edmond Privat en GeEenĉve (Svis.) fl. 3.15. Entute estas 
ricevita sumo de fl. 543.16, el kio fl. 35.56 de eksterlando. 

Valuta Problemo. Ciuj interkonsentos, ke niaj unuaj post- 
militaj universalaj kongresoj plej bone povos okazi en nemilitintaj 
(neŭtralaj) landoj. Sed el tio rezultas malagrablaĵo en la formo de 
grava valuta problemo. La monkurzo al Nederlando kaj aliaj 
neŭtralaj landoj estas plej malfavora por precipe la mez- kaj nov- 
Eŭropaj landoj. Emociajn petegojn ni ricevis de diversaj flankoj, 

por iel solvi la problemon, por ke almenaŭ kelkaj delegitoj de 
nomitaj landoj povus viziti la XIIA». Kompreneble, la loka kongres- 
komitato ne scias trovi solvon de mondproblemo, pri kiu la plej 
konataj financistoj kaj aŭtoritatoj rompas al si la kapon. La tiel 
senpacience atendata oficiala valuto-konferentco eĉ ne ankoraŭ estas 
anoncita. Dume, en nia enlanda movado ne troviĝas Mecenatoj, 
kiuj per malavaraj donacoj grave povus helpi al alilandanoj. 

Tamen la problemo plenigis niajn korojn kaj kapojn depost 
la komenco de nia kongres-preparado. Estas du manieroj, por helpi 
niajn petegantajn samideanojn el la pro monkurzo suferantaj landoj. 
La unua maniero, proponita de subskribinto, estas, klopodi, por formi 
per mondonacoj de plibonstataj samideanoj valutan fundon, el kiu, 
interkonsente kun la donacintoj kaj la muke” naciaj Esp.- 
societoj, estus ebligate. grandparte (ekz. 3/4) pagi la kostojn de 
almenaŭ unu delegito. Laŭ la ricevotaj monsumoj ni laŭvice elektus unu 
nacion post la alia, tiel, ke fine ĉiu nacio el Eŭropo estus delegata. 

Dua maniero estas oficiale proponata de la Germana Esperanto- 
Asocio. Oni ne petas subvenciojn aŭ donacojn sed pruntojn je tia 
tempo, kiam la monkurzoj havos pli da normaleco inter si ol 
nuntempe. GEA eĉ volas certigi deziratajn garantiojn por la restituo 
de la pruntoj. 

Nederlanda proverbo diras, ke oni povas fari uuu aferon, ne 
lasante la alian. Ni do alportas la du proponojn al la Esperantistaro 
de la neŭtralaj landoj kaj al tiuj landoj, kiuj (ekz. Britujo kaj Nord- 
Ameriko) ne troviĝas en monkrizo. Al mi, kasisto, ne estos troa 
laboro, okupi min pri la necesaj aranĝoj, per kiuj ankaŭ la sukceso 
de nia kongreso estos plifirmigata. Ju pli da landoj estus reprezentataj, 
des pli gravan signifon havos nia kongreso. Ankaŭ por tiuj mon- 
sendoj funkcios la Residentiebank: oni ne forgesu, klarigi la mon- 
sendojn, por eviti konfuzon. 

Aliĝoj. En nia 47 komuniko ni publikigis 63 kongresanojn, 
dum en tiu ĉi komuniko 5O novaj estas troveblaj. Laŭlande grup- 
igitaj estas el Belgujo 2, el Francujo 12, el Hispanujo 9, el Neder- 
lando 43, el Nord-Afriko 1, el Nord-Ameriko 1, el Polujo 4, el 
Skotlando 15, el Svedujo 1, el Svisujo 4, el Britujo 15. Antaŭe ni 
jam publikigis el Danujo 2, el Germanujo 2 kaj el Italujo 2. Entute 


14 landoj kun 118 enskriboj. La kongres-sekretario : 


J. L. Bruijn. 


Kroniko. 
Hispanujo. En mia patrujo — skribis al ni la paroĥestro P. Plaua en 
Crespia (Gerona) — =pro la longatempaj neinterrilatoj kun fremdlandanoj 


Esperanto ja ne mortis sed bedaŭrinde haltis en sia disvastiĝo. Tamen, mi 
fidas, ke ĝi denove pli disvastiĝos kaj la tuta anaro klopodos, por ke nia 
kara lingvo atingu baldaŭ sian celon. 


Karintio. Sro Jakobo Koppitsch intencas malfermi Esperanto-kurson 
en Himmelberg. 


— 141 — 


Sciindaĵoj. 

Ankaŭ protesto. La redaktoro ricevis jenan proteston de samideano 
ne samkreda, al kiu ni jen donas lokon: „Altestimata Sro pastro! Kun ĝojo 
mi ĉiam legis vian ;H. K.“ kaj permesas al mi, skribi al vi kelkajn vortojn 
rilate al la artikolo en la Aprila no: ,Kristana Hungarujo", represg de artikolo 
de lia episkopa moŝto Otokaro Prochaska. Li uzis en la artikolo la esprimon : 
„Hebrea bolŝevismo“. Mi, kiel hebreo protestas plej energie kontraŭ 
tia esprimo, ĉar la bolŝevismo estas tute ne „hebrea“ afero. Eĉ, se estus multaj 
hebreoj (kompreneble nur -laŭ la nomo ili estus hebreoj, sed ne plu laŭ lu 
"digio) en Hungarujo kiel kondukantoj de bolŝevismo, mi ne komprenas, ke 
tiel klera, Instruita homo kiel episkopo povas perla esprimo hebrea bolŝevismo 
insulti la tutmondan Hebrearon kiel „bolŝevistoj“ Se iu homo permesas al si, 
nomi la bolŝevismon hebrea. tiam mi havus saman rajton, nomi la al ĉielo 
kriegantajn kruelajn farojn de multaj „potenculoj“ la gravegajn insultojn al la 
„Hungaraj hebreoj „katolika“ krueleco. Sed mi bone scias, ke tio mne estas 
katolika afero, same kiel la bolŝevismo ne estas hebrea afero! 

Krom tio certe la teruraj kruelegaj faroj kontraŭ la hebreoj en Hungar- 
ujo vere ne montras la multe laŭdatan „Kristanan amon‘. Certe tiaj faroj ne 
estas laŭ la volo de Jezuo. 

Akceptu, tre altestimata sinjoro Pastro, miajn plej sincerajn kaj 
sindonajn 'rrespektojn! Kun esperanta saluto Theodor Oster, Bad Godes- 
berg a. Rh. Burgstr. 46.“ 

se 


Ni tute: ne hezitis prezenti ĉi tie tiun proteston, bone sciante, ke nia 
katolika legantaro ĝustasence komprenis, ke lia episkopa moŝto. Prochaska ne 
la tutmondan hebrearon nomis „bolŝevistoj“ sed klarigis, ke en Hungarujo 
hebreoj influis la bolŝevistan movadon, ke la direktata de hebreoj presaĵaro 
efikis kiel risorto akcelanta kaj ke la hebreaj „kondukantoj de tiu movado 
direktis ĝin precipe kontraŭ la Kristanismo en tiu lando, kies patronino estas 
la sankta Virgulino. Kompreneble, ĉiu honesta hebreo devas deklari, ke tiaj 
homoj, kiaj estas la inspirintoj de la bolŝevista regadsistemo en Hungarujo, 
ne estas en religia senco nomeblaj bebreoj, sed laŭ ilia raso 'ili estas hebreoj 
kun ĉiuj karakterizaj ecoj de tiuj. Multaj el la krueluloj en ĉiuj armeoj same 
kiel en. ĉiuj popoloj intermilitantaj dum kvin teruraj jaroj ja estis Kristanoj 
— oni ne povas nei ĝin, se ankaŭ honteme .— neniel praktikantaj la dogmojn 
de Kristo, tamen: per deveno kaj bapto Kristanoj. Cetere ni plu ne volas trakti ĉi 
tie politikajn aferojn; ni ankaŭ neniun intence volas ofendi. Ni katolikoj prenu el 
tiu proteste de alikredano la instruon, ke ankaŭ ni tuj kaj energie protestu ĉiam 
kontraŭ la veraj atakoj renkontataj de ni preskaŭ ĉiutage en iuj. nacilingvaj 
gazetoj kaj direktataj plej ofte de hebreaj redaktoroj kontraŭ ĉio, kio al ni 
Kristanoj devas esti sankta kaj kara.) Ni ne povas kompreni, kial nia — cetere 
ne aboninta nian revuon, tamen ĉiam „kun ĝojo leganta“ ĝin — samideano 
Lebrea kuraĝas, per lia silogisma supozo kulpigi la episkopon kiel Ymaljustulon, 
kiel insultemulon, alisercigante liajn vortojn. La bolŝevismo en si mem povas 
esti — oni tute ne estas ĉie certa pri tio — ne „hebrea“ afero; en Hungarujo 
la bolŝevismo Ja estis „hebrea“ afero, enkondukita, ŝirmita, utiligita de hebreoj 
por iliaj celoj. Kaj tiun hebrean bolŝevismon en Hungarujo brulstampis la 
episkopo Prochaska intence kaj prave kiel malfeliĉon por lia turmentita 
patrujo. 

Esperanto kaj la Registaroj. Danaj kleraj societoj kaj profesoroj sin 
turnis al la Danuja registaro kun la peto, estigi komitaton, por indiki aŭ 
komponi internacian helplingvon. Britujo, Svedujo kaj la prezidanto Wilson 
treege interesiĝas pri la problemo. La registaro deziras sciiĝi, kiel la aliaj 
landoj rilatas al la problemo, ĉu oni opinias ĝin utila, ĝustatempa kaj efektiv- 
igebla, kaj, se jes, per kiuj rimedoj. Tiun demandon ricevis ankaŭ la Neder- 
landa miniŝtro por eksterlandaj aferoj de la Danuja registaro. Ĉu la tempo, 
antaŭvidita de nia Majstro, nun jam estas proksima? — La Finnlanda registaro 
donas al la Espo-Instituto de kinnlando ŝtatan subtenon de 5000 Fmkoj por 
ĝia funkciado dum 1920. 


Kongresoj. La XIIIa Kongreso de la Espo'Asocio de Norda Ameriko 
havos lokon en New York City de la 22a ĝis la 28a de Julio. La kongresbileto 
kostas 3 Dol., mendebla ĉe Fno L. F. Stoeppler, 104, West 94 Street. 


Kristanaj Socialistoj. „L' Union des Socialistes Chretiens“ en Franc- 
lingvaj landoj deziras, kunigi ĉiujn naciajn fortojn, kaj alvokas ĉiulandajn 
socialistojn Kristanajn kaj grupojn katolikajn kaj protestantajn al interrilato 
kun ĝi pri estonta internacia asocio. La nun ekzistanta unuiĝo jam kunigas 
ambaŭreligiajn Francojn, Belgojn kaj Svisojn. Oni skribu al Sro H. van 
Etten, membro, de la Centra Komitato, en Courbevoie (Seine), 14, rne 
Cacheux, Francujo. 


E. E. A. S. En Krakow (Polujo) Espa Eldona Akcia Societo 
estas fondita, kiu celas, eldoni ĉiuspecajn Espsjojn en ĉiuj landoj, kaj kolektas 
kapitalon de 50.000 Mkoj en 2000 akcioj. La provizora komitato petas interes- 
ulojn, -sendi promeson de akci-aĉeto al Sro X. Alfus por E. E. A. S., 
Kraków, Pedzichów 22 (Polujo). 


Demandoj pri poŝtmarkoj per Esperanto estu direktataj al Asocio por 
trafiko inter amatoroj, Budapest (Hungarujo) V., Vigadó u. 5. I., por instigi 
tiun asocion al uzado de. nia lingvo. 


Petoj kaj Demandoj. 


Ekleziaj Kantoj. Mi posedas bone tradukitajn ekleziajn kantojn, ekz: 
„Ni volas Dion“. „Ho sankta Mario, patrino de Di'“, kies melodioj estas sufiĉe 
konataj. En mia-kolekto mankas la notoj por la sekvantaj kantoj: 1. Unis aux 
concerts des Anges; 2. J'irai la voir un jour; 4. A tes genoux, 6 Vierge 
Immaculée! 5. Privus Joseph; 6. Coeur de Jésus, homme ingrat vous 
délaisse; 7. -Er is een Naam; 8. Kristo volas per miraklo;'9 Ĉe via Kor’, Jesuo 
plej dolĉega. Mi deziras ricevi tiujn kaj ankaŭ kantojn tradukitajn el 
Hispanujo kaj el Italujo, sufiĉe disvastigitajn en tiuj landoj. Precipe mi ŝatus 
posedi tiajn piajn kantojn ankaŭ el Litovujo, Estlando, Danujo kaj ĉiuj aliaj 
nacioj. Sed, mi petas, ĉiam almeti la notojn. En Diservoj, kiujn ni aranĝos 
dum la vintraj monatoj en Wien, ni tiam kantos ilin kaj, se la kolekto estos 
sufiĉe riĉa, mi esperas, ke ni povos presigi ĝin kaj eldoni. Same mi petas, 
sciigi al mi la nomojn de la poetoj kaj de la komponistoj, se eble ankaŭ de 
la tradukintoj, kaj la jaron de la eliro. Antaŭan koregan dankon diras al 
ĉiuj sendontoj B. Ulm, Wien (Aŭstrujo), XV. Pelzgasse. 15/111. 


Provizorajn Monbiletojn ĉiulandajn de provincoj, urboj k. s. kolektas 
kaj aĉetas aŭ laŭdezire interŝanĝas kun Aŭstrujaj: Pro L. Koller, O.S.B., 
paroĥestro em Gottweig, l. p. Furth. (Mals. Aŭstrujo) kaj Sro F. Bischof en 
Stockerau ap. Wien (Mals. Aŭstr), Bahnhofstr. 5. 


Mi deziras kiel zorgema patro, ke mia 17-jara filo (nuntempe praktikanto 
en librovendejo katolika) trovu akcepton dum kelka tempo ĉe familio katolika 
(eble en egala aŭ simila metio) ie en eksterlando, por fortikigi sian sanecon. Li 
estas junulo modesta, bonvola kaj morala. Jen estas mia adreso: Leopoldo 
Chiba, Wien (Aŭstrujo), IV., Schaumburgerg. 5. 

Ĉa vi interesiĝas pri la nuntempa Irlanda demando? Sro James 
A. Meagher, 12, Westmoreland Street, Dublin, plezure ĉion klarigos. ~ 

Korespondadi deziras: Rev. J. H. Golden, supervisor, Cath. Indian 
Mission of the Cheyenne River Reservation, Cheyenne Agency, So. Dak. USA. 


Korespondadi ree deziras kun la pli fruaj kaj kun novaj korespond- 
antoj: Sro G. van Oijen, s Gravenhage, Engelenburgstraat 76 (Nederlando). 


Poŝtmarkojn Aŭstrujajn dummilitajn deziras ricevi: Sro J. U. Drummen, 
Nijmegen, Nederlando, Graafsche dwarsstraat 21. 


Peto al Ciuj abonintoj. 

Por pliriĉigi gravan kolektaĵon de vidaĵkartoj, enhavantan senescepte 
preĝejojn ĉiareligiajn (kapelojn, monaĥejojn, sinagogojn, moskeojn, 
templojn el ĉiuj landoj), kaj por samtempe laŭpove apogi nian karan 
revuon „E. K.“, mi insiste petas ĉiujn abonintojn de „E. K., ke ili 

endu al mi nur po unu karto kun vidaĵo de preĝeja konstruaĵo, 
eksteraĵo aŭ internaĵo. Sufiĉas, sendi la karton kiel presaĵon. Per vidaĵkartoj 
pri preĝejoj katolikaj en Wien mi jam sufiĉe estas provizita. 

Kiel dankon mi sendos al ĉiu plenuminto mian. peton reciproke 
vidaĵkarton, kaj po ĉiu plenuminto unu Germanan Markon alla 
administracio de „E. K.“ 

iu faro estas al mi ebla pro la tre favora Nederlanda valuto rilate la 
Germanan kaj la Aŭstrujan. La adresojn de la plenumintoj mi komunikos 
al la administranto, por ke li povu kvitanci la ricevitan sumon en „HE. K.“ 

Mi esperas, ke ĉiu aboninto tuj plenumos mian peton, ĉar tia- 
maniere. li ne nur pliriĉigas mian kolektaĵon sed samtempe faras tre facile 
grandan servon al nia kara revuo, ĉar laŭ la Nederlanda proverbo : 
Multaj malgrandaĵoj faras unu grandaĵon. 

Utrecht (Nederlando), Atendante 

Betlehemstraat 36. Svitberto J. Degenkamp. 


Literaturo, Muziko kaj Artoj. 


Beletristikaĵoj. Ankaŭ tiuj nun, post la tempo de la tutmonda milito, 
jen kaj jen aperas kaj liveras al la Esperantistaro j jam de longa tempo deziregitan 
materialon por agrabla legado. Nur, ke la prezoj, kompreneble nepre postulataj 
nun por tiuj presaĵoj, ne de ĉiu — precipe ne en malaltvalutaj landoj — 
facile estas pageblaj. Jen, ni ricevis de Brita Espa Asocio, London, W. C. 1, 
Hart-Street n du tiajn librojn, eldonitajn jam dum la pasinta jaro: O k 
Noveloj de A. Bennett. El „The Matador of ihe Five Towns and other 
Stories“. El la Angla lingvo tradukis A. E. Wackrill. — Mimi. Rakonto pri 
la Latina Kvartalo dum la milito. Angle verkis J. U. Giesy. Esperantigis 
E. S. Payson (prezto de la Espa Asocio de Norda Ameriko). La prezo de la 
unua estas 2 ŝilingoj, tiu de la dua 1 ŝilingo. Ambaŭ verkoj vere estas 
legindaj, skribitaj kun agrable flua stilo, kaj nur kelkaloke iuj strangaĵoj, 
kaŭzitaj parte de la Angla esprimmaniero, iom miratentigas la leganton. 
Mimi traktas temon iom tiklan, sed en tute deca maniero; "el la ok noveloj 
ĉiu iom pripensigas post finlegado; do: ne nur simpla amuzaĵo, sed efektive 
literatura ĝuaĵo. 

Bonega Esperanto-lernigilo estas la „Bildotabuloj“ de Th. Gold- 
schmidt, eldonitaj de la firmo F. Hirt & Sohn en Leipzig, Germanujo, 
bindite por 6 Mkoj kun 1009, alpago pro plikariĝo de la libroprezoj (vidu la 
anoncon en tiu ĉi numero), Laŭ modelo de la metodo en aliaj, naturaj, 
lingvoj, instrui pri la praktika uzado kaj ekzercado de lingvo pere de bildoj 
kun laŭcele aranĝitaj objektoj de la ĉiutaga vivo (domo, korto, ĉambro 
meblita, iloj ktp.) ankaŭ por lernigi la lingvon Esperanto estas "verkita libro, 
tre bone taŭga. La direktoro de la Saksuja ŝtata Espo - instituto en Leipzig 
adaptis tiun metodon, kiu ankaŭ spertajn Esperantistojn, precipe izolajn, povas 
interesi. La verko ebligas per kompletigotaj ĉiam uzeblaj frazoj sub ĉiu el 
la bildoj, parole ekzercadi ĉiujn vortojn el nia vortaro 'en la diversaj formoj 
kaj per tio fiksas ilin en memoro. Komencantoj, junaj kaj maljunaj, kun certa 
sukceso uzos la bildojn kun iliaj tekstoj, por baldaŭ lerte uzi la lingvan 
materialon de Esperanto en ĉiuj ĝiaj partoj. Al ĉiu persono kaj objekto sur 
la bildo la koncerna vorto estas ligita per numero kaj laŭ tiu metota en 
diversaj frazoj. Kelkaloke ja vortoj ekster la oficiala vortaro estas troveblaj, 
kies akcepto ne estis necesa. Sed entute tiu aparta lernolibro estas tre re- 
komendinda, kaj la eldoninta ĝin firmo meritas laŭdon pro tiu entrepreno, 


Ondino, romantika rakonto „Undine“, verkita de la germanlingva poeto 
bar. F. de la Motte-Fouqué kaj bele tradukita de la paroĥestro K. “Myslik 
(nuntempe en Rauchenwarth ap. Schwechat, Mals. Aŭstr ) estas aĉetebla, kiel 
bona, interesa legaĵo en la karakteriza stilo de la germanlingva romantika 
literatur- -periodo, por 6 Aŭstr. Koj. Mendojn akceptas kaj peras la admin. 
de „E. K.“. 


La Dorna karesilo. De Bela Manto. Varsovio 1917. Aĉetebla ĉe A. 
Oberrotman, Warszawa (Polujo) Krak. Przedm. 10/13. Prezo 40 kop. — Tiun 
verketon ni ne povas laŭdi, kvankam — aŭ ĉar — ĝi bavas jam sufiĉe da 
samaĵoj en la Esperanto- literaturo. Por vera satiro ja mankas la necesaj 
sprito kaj sagaco; la plejmulto de la „fabloj“ kun konkluda laŭ famaj modeloj 
(Lafontaine k. a.) „moralo“ eĉ me ridetigas, kaj la aŭtoro kelkaloke tre 


arbitre traktas — eĉ malbontraktas — vortojn de nia lingvo, kruele turmente 
devigante ilin, nepre rimiĝi. El dromedaro do iuloke simple devas fariĝi 
„dromadero“ , ĉar ĝi devas kutimiĝi al sekvonta „fero“... Por kolektantoj 


de „kuriozaĵoj“ en la Esperanto-literaturo la 81, cetere bone presitaj, paĝetoj 
povas havi ian valoron; el ceteraj aĉetintoj kelke certe bedaŭrus la elspezon. 


Malkara legaĵo estas „La verda kakatuo“, unuakta groteskaĵo de 
Arturo Schnitzler. Tiu miniatura dramo sur la historia fono de la granda 
revolucio en Francujo, verkita de bone konata en germanaj landoj dram: 
verkisto A. Schnitzler en Wien kaj tradukita kaj eldonita de J. Schröder, 
65 paĝa, bone presita kaj kun arta desegnaĵo sur la kovrilo, en mondformato 
(16/„:11Y/)), estas nuntempe havebla por nur tri intern aciaj 
respondkuponoj (en Aŭstrujo 3 Koj) Sendintoj mendon kune kun tiu 
bagatela monsumo al la, admin. de „E. K.“ ricevos tiun libreton en banderolo 
afranke tuj alsendite. 


A common commercial language. An address by Mr. A. Barton Kent, 
F. R. G. S., to the members of the London Chamber of Commerce and others. 
Pamphlet-series of the London Chamber of Commerce, Oxford Court and 97, 
Cannon Street, London, E C. 4. Nr. 99. Price 8 d. — Anglalingva propagandilo 
por Esperanto, en kiu estas montrata per la argumentoj konataj de la Esper- 
antistoj la neceseco kaj taŭgeco de Esperanto por negocaferoj; interesa per la 
represo de debato pri la temo en la Londona Komerco-Ĉambro. I 


La solena kantmeso „Wir danken Dir“ (Ni dankas Vin), komponita 
de Wien'a muzikprof. K. Pfleger laŭ teksto de la monaĥino s. M. Theoda 
Zimmermann (Esperantigita “de la LK-ano J. Schröder, Wien) por virina 
trivoĉa ĥorkanto kun akompano per orgeno aŭ harmoniumo, estas aĉetebla 
ĉe J. Eberle, Wien, VII., Schottenfeldg. 38, por Aŭstr. K“j 12.80 la partituro 
kaj 3.20 la kantvoĉoj aparte. Mendojn akceptas kaj peras la admin. de „E. K.“. 


